
А1 предлага седем безплатни урока за дигитална грамотност с „Онлайн умници“
До 13 декември 2026 г. учители и ученици от 2. до 7. клас могат да се включат в кампанията „С Онлайн умници в час“ и да участват за индивидуални награди и преживявания за цели класове.
По повод Деня на народните будители А1 стартира кампанията „С Онлайн умници в час“. Тя дава на учителите готови материали за уроци по онлайн безопасност, социални мрежи, разпознаване на фалшиво съдържание, дигитални следи и отговорно използване на изкуствен интелект. Кампанията е отворена за всички училища в страната до 13 декември 2026 г.
Седемте урока са достъпни безплатно в образователната платформа „Онлайн умници“ и са подходящи за ученици от 2. до 7. клас. Всеки включва план за провеждане на часа, презентация, работни листове и задачи. Учителите могат да ги използват в час на класа, по информационни технологии или в друго подходящо занятие, а учениците да проверят наученото с онлайн тестове в клас или вкъщи.
Как се участва
Учителите и учениците се регистрират в платформата и приемат условията на кампанията. След всеки проведен урок преподавателят попълва кратък формуляр за обратна връзка. Един проведен и отчетен час дава право на участие в тегленето за малки награди, а два или повече — за големите. Учениците влизат в класацията след първия успешно решен тест в час. След това събират точки с допълнителни игри, тестове и задачи. В края на кампанията награди получават участниците с най-много точки.
Сред наградите за учителите са самолетна екскурзия за двама до Кападокия, посещение на планетариум за цял клас, лаптоп, безжични слушалки и образователни абонаменти. За учениците са предвидени десет награди с преживявания, сред които кино за двама и опознаване на историята на София.
„Децата имат нужда да се научат да преценяват информацията онлайн и да защитават личните си данни. С „Онлайн умници“ даваме на учителите готови материали, с които да обсъждат тези теми в клас, а на учениците — задачи, чрез които да прилагат наученото“, коментира Илияна Захариева, директор „Корпоративни комуникации“ в А1.
Ресурси и за родители
„Онлайн умници“ предлага безплатни игри и тестове за ученици, учебни материали за учители и практични съвети за родители. Съдържанието е проверено от Центъра за безопасен интернет и се показва според избрания профил — ученик, учител или родител.
Извън кампанията платформата предлага и редовни активности, чрез които регистрираните потребители могат да натрупват точки и да участват за над 700 награди.
Пълните условия за участие, наградите и образователните ресурси са достъпни на online-umnitsi.bg.





















А1, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2025 г. A1 България отчита приходи от 895 млн. евро, а сравнимата EBITDA e 371 млн. евро.
A1 Group е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2025 година възлизат на 5,6 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.

